न मैं स्वर्ग-मुक्ति न यश चाहती हूँ, मिलूँ तुममें प्रभु यह वर माँगती हूँ (गायत्री परिवार - Gayatri Pariwar)

न मैं स्वर्ग-मुक्ति न यश चाहती हूँ, मिलूँ तुममें प्रभु यह वर माँगती हूँ

न मैं स्वर्ग-मुक्ति न यश चाहती हूँ,
मिलूँ तुममें प्रभु यह वर माँगती हूँ।

समर्पित हो तन-मन समर्पित हो जीवन,
समर्पण हो सर्वस्व यही चाहती हूँ।
न मैं स्वर्ग-मुक्ति न यश चाहती हूँ,
मिलूँ तुममें प्रभु यह वर माँगती हूँ॥

बनूँ वंशी तेरी, बजे स्वर तुम्हारा,
तड़पते हृदय की व्यथा चाहती हूँ।
न मैं स्वर्ग-मुक्ति न यश चाहती हूँ,
मिलूँ तुममें प्रभु यह वर माँगती हूँ॥

किरणें बनूँ मैं सविता बनो तुम,
जले ज्योति तेरी चमक चाहती हूँ।
न मैं स्वर्ग-मुक्ति न यश चाहती हूँ,
मिलूँ तुममें प्रभु यह वर माँगती हूँ॥

मिले जन्म जब भी वरण हो तुम्हारा,
बिछुड़न नहीं अब मिलन चाहती हूँ।
न मैं स्वर्ग-मुक्ति न यश चाहती हूँ,
मिलूँ तुममें प्रभु यह वर माँगती हूँ॥

रहो तुम कहीं भी भुलाओ न मुझको,
मिलें फिर से हम-तुम वचन चाहती हूँ।
न मैं स्वर्ग-मुक्ति न यश चाहती हूँ,
मिलूँ तुममें प्रभु यह वर माँगती हूँ॥

तुम्हीं मेघ हो प्रभु बनूँ बूँद मैं भी,
बरसूँ मैं अविरल प्रण ठानती हूँ।
न मैं स्वर्ग-मुक्ति न यश चाहती हूँ,
मिलूँ तुममें प्रभु यह वर माँगती हूँ॥
मिलूँ तुममें प्रभु यह वर माँगती हूँ।
मिलूँ तुममें प्रभु यह वर माँगती हूँ॥